PTTEP มอบเงินรางวัลพิเศษ 2 ล้านบาท แก่ทัพนักกีฬาเรือใบซีเกมส์
PTTEP มอบเงินรางวัลพิเศษ 2 ล้านบาท ให้ทัพนักกีฬาเรือใบซีเกมส์ ณ กิจการอาคารรับรอง อำเภอสัตหีบ จังหวัดชลบุรี
26 ธ.ค. 2562

นายพงศธร ทวีสิน ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP มอบเงินรางวัลพิเศษจำนวน 2 ล้านบาท ให้กับนักกีฬาแข่งเรือใบทีมชาติไทยและทีมผู้ฝึกสอนเพื่อเป็นขวัญและกำลังใจในการแข่งขัน หลังจากทำผลงานยอดเยี่ยม คว้าเหรียญรางวัลมาได้ในทุกรายการ เป็นเจ้าแห่งกีฬาเรือใบในการแข่งขันซีเกมส์ ครั้งที่ 30 ที่ประเทศฟิลิปปินส์
โดยมี พลเรือเอกนริส ประทุมสุวรรณ นายกสมาคมกีฬาแข่งเรือใบแห่งประเทศไทย ในพระบรมราชูปถัมภ์ เป็นผู้รับมอบ ในงานเลี้ยงแสดงความยินดีฉลองความสำเร็จ ณ กิจการอาคารรับรอง อำเภอสัตหีบ จังหวัดชลบุรี